കോഹ്ലിക്കും ശാസ്ത്രിക്കും ജയത്തോടെ പടിയിറക്കം ടി20 ക്യാപ്റ്റന് സ്ഥാനത്ത് നിന്ന്വിരാട് കോഹ്ലിക്കും പരിശീലക സ്ഥാനത്ത് നിന്ന് രവി ശാസ്ത്രിക്കും വിജയത്തോടെ മടക്കം.ടി20 ലോകകപ്പിലെ അവസാന ഗ്രൂപ്പ് മത്സരത്തില് നമീബിയക്കെതിരേ ഇന്ത്യയ്ക്ക് ഒന്പത് വിക്കറ്റ് ജയം.ടൂര്ണമെന്റില് നിന്ന് പുറത്തായ ഇന്ത്യ ജയത്തോടെ പോരാട്ടം അവസാനിപ്പിച്ചു.ലോകകപ്പിനു ശേഷം ടി20 ടീമിന്റെ നായക സ്ഥാനം ഒഴിയുമെന്ന് കോഹ്ലി പ്രഖ്യാപിച്ചിരുന്നു. കോച്ച് ശാസ്ത്രിക്കും ടീമിനൊപ്പമുള്ള അവസാന മത്സരമാണിത്. ലോകകപ്പോടെ ശാസ്ത്രി ടീമിന്റെ പരിശീലക സ്ഥാനം ഒഴിയുകയാണ്. പുതിയ പരിശീലകനായി രാഹുല് ദ്രാവിഡിനെ ബിസിസിഐ പ്രഖ്യാപിച്ചിരുന്നു.നേരത്തെ ടോസ് നേടിയ ഇന്ത്യന് ക്യാപ്റ്റന് വിരാട് കോഹ്ലി ബൗളിങ് തിരഞ്ഞെടുക്കുകയായിരുന്നു. ഇന്ത്യന് ടീമില് വരുണ് ചക്രവര്ത്തിക്ക് പകരം രാഹുല് ചഹര് ഇടം പിടിച്ചു. നമീബിയ ഉയര്ത്തിയ 133 റണ്സ് വിജയ ലക്ഷ്യം ഇന്ത്യ 15.2 ഓവറില് ഒരു വിക്കറ്റ് മാത്രം നഷ്ടപ്പെടുത്തി മറികടന്നു. അര്ധ സെഞ്ച്വറി നേടിയ രോഹിത് ശര്മയും കെഎല് രാഹുലും ഇന്ത്യയ്ക്കായി വിജയം ഉറപ്പിച്ചു. സൂര്യകുമാര് യാദവ് 19 പന്തില് നിന്ന് 25 റണ്സോടെ പുറത്താകാതെ നിന്നു.രോഹിത് 37 പന്തില് നിന്ന് രണ്ട് സിക്സും ഏഴ് ഫോറുമടക്കം 56 റണ്സെടുത്തു. 36 പന്തുകള് നേരിട്ട രാഹുല് രണ്ട് സിക്സും നാല് ഫോറുമടക്കം 54 റണ്സോടെ പുറത്താകാതെ നിന്നു. ആദ്യം ബാറ്റിങ്ങിനിറങ്ങിയ നമീബിയ നിശ്ചിത 20 ഓവറില് എട്ട് വിക്കറ്റ് നഷ്ടത്തില് 132 റണ്സാണ് കണ്ടെത്തിയത്. മൂന്ന് വിക്കറ്റ് വീതം വീഴ്ത്തിയ രവീന്ദ്ര ജഡേജയും ആര് അശ്വിനും ഇന്ത്യയ്ക്കായി തിളങ്ങി. നാല് ഓവറില് 16 റണ്സ് മാത്രം വഴങ്ങിയാണ് ജഡേജ മൂന്ന് വിക്കറ്റ് വീഴ്ത്തിയത്. അശ്വിന് നാല് ഓവറില് 20 റണ്സ് വഴങ്ങി മൂന്നു വിക്കറ്റെടുത്തു. ജസ്പ്രീത് ബുമ്റ രണ്ട് വിക്കറ്റ് വീഴ്ത്തി.നേരത്തെ ടൂര്ണമെന്റില് ആദ്യ മത്സരത്തില് പാകിസ്താനോടും രണ്ടാം മത്സരത്തില് ന്യൂസിലന്ഡിനോടും നേരിട്ട തോല്വികളാണ് ഇന്ത്യയ്ക്ക് വിനയായത്.അതേസമയം ലോകകപ്പ് വേദിയുടെ ചരിത്രത്തില് ആദ്യമായാണ് ഇന്ത്യ പാകിസ്ഥാനോട് പരാജയപ്പെട്ടത്. തീര്ത്തും ഏകപക്ഷീയമായി മാറിയ മത്സരത്തില് 10 വിക്കറ്റിനാണ് പാക്കിസ്ഥാന് ഇന്ത്യയെ തോല്പ്പിച്ചത്. ടോസ് നഷ്ടപ്പെട്ട് ബാറ്റിങ്ങിന് ഇറങ്ങിയ ഇന്ത്യ സംഭവബഹുലമായ ഇന്നിങ്സിനൊടുവില് നേടിയത് ഏഴു വിക്കറ്റ് നഷ്ടത്തില് 151 റണ്സായിരുന്നു. അര്ധസെഞ്ചുറി നേടിയ ഓപ്പണര്മാരായ ബാബര് അസം, മുഹമ്മദ് റിസ്വാന് എന്നിവരാണ് പാക്കിസ്ഥാന്റെ വിജയം തീര്ത്തും ഏകപക്ഷീയമാക്കിയത്.എന്നാല് അഫ്ഗാനിസ്ഥാന്റെ മുകളില് നേടിയ ഈ വിജയം വലിയ നേട്ടമാണ്.